หุ้นซิ่งสาย 8 เก็งกำไรเทคนิคล้วนภาคบ่าย
บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
12 มิ.ย. 2558

บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
CPN “ซื้อ” ราคาหุ้นแกว่งตัวขึ้นต่อเนื่องหลังยืนเหนือเส้นค่าเฉลี่ย 3 เดือน มีจังหวะดีดตัวผ่านกรอบสามเหลี่ยม Ascending ขึ้นพร้อมปริมาณการซื้อขายหนาแน่น เส้นค่าเฉลี่ย 7-14-21 วัน เรียงตัดกันยืนยันแนวโน้ม โดยมีเป้าหมายที่บริเวณ 48.00 บาท
INTUCH “ซื้อ” ราคาหุ้นมีจังหวะดีดฟื้นตัวขึ้น ผ่านเส้นค่าเฉลี่ยระยะ 3 เดือนได้ พร้อมปริมาณการซื้อขายเริ่มสูงขึ้น เครื่องมือ MACD กลับมาเป็นบวก เป็นจังหวะซื้อเก็งกำไร มีแนวต้านแรกที่บริเวณ 79.00 บาท และเป้าหมายระยะกลางที่ 82.00 บาท
PYLON “ซื้อ” ราคาหุ้นแกว่งตัวขึ้นต่อหลังพักตัวสร้างฐาน กลับมายืนเหนือเส้นค่าเฉลี่ยระยะสัปดาห์ พร้อมปริมาณการซื้อขายสนับสนุน เครื่องมือ DI+ พุ่งชี้ขึ้นอีกครั้ง มีแนวต้านแรกที่ 11.50 บาท ถัดไปที่จุดสูงสุดเดิมบริเวณ 11.90 บาท